laion/Wikipedia-Exotic huggingface dataset:
גלגל חניה

גלגל חניה (או מגדל חניה) הוא מתקן המאפשר חניה של כמה מכוניות על שטח מצומצם. המגדל משמש בדרך כלל להוספת מקומות חניה בתשלום באזורים עירוניים צפופים בהם יש מחסור במקומות חניה. המתקן מבוסס על גלגל מסתובב, לרוב באמצעות מנוע חשמלי או משאבה הידראולית, אשר מרים את המכוניות ממפלס הכביש כלפי מעלה וחזרה לאחר מכן. מבחינת הרעיון תפעול המתקן דומה להרבה מתקנים של מחסן ממוחשב, כאשר הנהג מחנה את הרכב בכניסה ייעודית והגלגל מציב אותו באיתור מוגדר בתוך הגלגל. מתקן מכני או הידראולי מעלה את המכונית אנכית כשזו מתחת או מעל זו שנכנסה למתקן בסמוך לה. מרגע שהמכונית חנתה במקום הייעודי היא מועברת הצידה אל מקום החניה הפנוי. כאשר המשתמש ברכב מעוניין לאסוף את הרכב המתקן מאתר את מיקומו של הרכב ומעביר אותו אל מפלס הכביש באותה נקודה ייעודית. כמות גבוהה של חניות ליחידת שטח. מהיר להקמה. כאשר החניה בגלגל נעשית בתשלום, הגלגל מייצר הכנסות גבוהות יותר ליחידת שטח מאשר מקומות חניה רגילים. לגלגל החניה עלויות תפעול גבוהות יחסית לחניה רגילה. עצם יצירת מקומות חניה נוספים במרכזי ערים צפופים עלולה לעודד כניסה עם רכבים פרטיים. הרשויות מקומיות רבות משקיעות מאמצים ניכרים על מנת להפחית כניסת רכבים למרכזן (למשל בשיטת חניוני חנה וסע). המתקן אינו פועל בהפסקת חשמל. בנובמבר 2016 החל לפעול בירושלים פיילוט להפעלת המתקן באזור שוק מחנה יהודה. לאחר הצלחת הפיילוט הוחלט שהגלגל יישאר ועיריית ירושלים הודיעה כי תקים מתקנים נוספים ברחבי העיר וב-2018 הנפיקה היתרים לעשרה מגדלים ליד שער שכם ושער ציון בלי תוכנית בנייה. מערכת חניה אוטומטית מדיה וקבצים בנושא גלגל חניה בוויקישיתוף אתר המסביר על המתקן (באנגלית) ירון אברהם, ‏הגלגל הענק שיפתור את מצוקת החניה, באתר ‏מאקו‏, 10 בנובמבר 2016 לירן לוי, הפיילוט הצליח: עוד גלגלי חניה יוצבו בירושלים, באתר ynet, 27 בפברואר 2017 כיכר השבת, גלגלי חניה נוספים יוצבו ברחבי ירושלים, 27 בפברואר 2017 ניר חסון, עיריית ירושלים מתכננת מגדלי חניה ליד העיר העתיקה: "פתרון קל והרסני", באתר הארץ, 10 באוקטובר 2018
שר הפנים של רוסיה

שר הפנים של רוסיה (ברוסית: Министр внутренних дел Российской Федерации) הוא ראש המשרד לענייני פנים, גוף העוסק בענייני ביטחון פנים, הגנה על הסדר הציבורי ואכיפת החוק ברוסיה ועל ביטחונם של אזרחי הפדרציה הרוסית. שר הפנים הרוסי הוא ראש המשטרה הרוסית ומהווה במקביל הן כשר ממשלתי לענייני פנים והן כמפכ"ל ומפקד המשטרה הרוסית. תפקיד השר נוצר בעקבות הרפורמה הממשלתית של קיסר רוסיה אלכסנדר הראשון מספטמבר 1802 עם הקמת משרד הפנים ולאחריו משרד המשטרה של האימפריה הרוסית. סמכויות המשרד כוללות תפקידים ולהם זיקה לביטחון לאומי ולאכיפת חוק. שר הפנים אחראי על ענייניה הפנימיים של רוסיה, על ענייני הגירה ואזרחות, ענייני השיטור אך לא כולל את ענייני הביטחון הלאומי (אלה חלק מתפקידי פס"ב והמשמר הלאומי של רוסיה). בעבר שר הפנים היה גם השר האחראי על שירותי בתי הסוהר; ברם, ב-2004 תפקידים אלה הועברו לאחריות משרד המשפטים ושירות בתי הסוהר הפדרלי שאך זה הוקם. החל מ־21 במאי 2012 מכהן ולדימיר קולוקולצב בתפקיד שר הפנים לאחר שמונה לתפקיד על ידי נשיא רוסיה ולדימיר פוטין בהמלצת ראש הממשלה דמיטרי מדבדב. קודם לכן כיהן קולוקולצב כמפקד משטרת מוסקבה בשנים 2009 - 2012. ערכים מורחבים – משרד הפנים (האימפריה הרוסית)#שרים, משרד הפנים (ברית המועצות)#שרים ב-1930 הקומיסריון העממי לענייני פנים פורקו ונוסדו מחדש ב-1934.
ארדה

ארדה היא ארץ ביצירותיו של הסופר הבריטי ג'.ר.ר. טולקין. פשר המילה הוא – הממלכה, והיא מתייחסת בזה לשלטון הוולאר ומלכם מנווה על העולם. בשונה מהרבה פנטזיות שבהן מתרחשים הסיפורים בעולם 'אחר', 'מקביל' ו'פנטסטי', אצל טולקין הגישה מיתולוגית יותר, וארדה מקבילה לכדור הארץ. בשר הטבעות מכונה לפעמים הארץ התיכונה – חלק מארדה – העולם הישן. ארדה היא חלק מאאה – ה'עולם הגשמי' של טולקין. אאה נבראה על ידי אילובטר. לארדה באו חלק מהאיינור, וכמה מן הגדולים והחשובים שבהם, הם הוולאר, איתני ארדה, שבני האדם קראו להם 'אלים'. הוולאר, עם בני לווייתם המיאר, אף הם מהאיינור, עיצבו את ארדה בראשיתה זמן רב, ובמקביל, מלקור עמל להשחית את מלאכתם ואת ארדה. בארדה נוצרו האלפים ובני האדם בזמנים שונים, הם ילדי אילובטר, וחיו בה גם הגמדים, הם יצירי כפיו של אַוּלה שאילובאטאר נפח בהם חיים, ההוביטים, תת-גזע של בני אדם, כל בעלי החיים, פרי חזונם של האיינור באיינולינדאלה, וכל יצורי האופל של מלקור, הם עיוותים של יצירי האחרים. מלכתחילה הייתה ארדה שטוחה. תחמו אותה חומות הלילה. במערבן הייתה דלת הלילה, ממנה השליכו הוואלאר את מלקור מחוץ לארדה בסוף העידן הראשון, ובמזרחן שערי הבוקר. דרך השערים הללו הייתה השמש חוזרת לגבולות העולם, אחרי שהייתה עוברת תחתיו בלילה. בארדה היו הארץ התיכונה, והארץ המערבית, היא אמן, הממלכה הברוכה. הן היו מוקפות באקאיה, הים החיצוני, ומופרדות על ידי בלגיר, שנקרא גם הים הגדול. היו בה גם האיים נומנור וטול ארסאה, האי הבודד. בסוף העידן הראשון נחרבה בלריאנד, שהיוותה את רוב הארצות שממזרח להרים הכחולים בארץ התיכונה, אחרי מלחמת החרון במורגות'. בסוף העידן השני נחרבה נומנור, אחרי שאנשי נומנור ניסו בהנהגת אר פאראזון להתריס במלכות הוולאר בארדה, התעגל העולם, ואמאן והאי הבודד יצאו מגבולות העולם. מאז, הדרך אליהם היא רק על ידי הדרך המישירה, שבה אין בני תמותה יכולים לעבור. מדיה וקבצים בנושא ארדה בוויקישיתוף ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
אבי וייס

האם התכוונתם ל... אבי וייס (רב) – רב אורתודוקסי אמריקאי, מייסד האורתודוקסיה הפתוחה אבי וייס (איש תקשורת) – מנכ"ל חברת החדשות של ערוץ 12 אבי וייס (עיתונאי) – עיתונאי העוסק בתחום התקשורת, מפעיל אתר Telecom News. סופר וניצב משנה בדימוס
ההבטחה (מיני-סדרה)

ההבטחה (באנגלית: The Promise) היא מיני-סידרה טלוויזיונית בריטית, בת 4 פרקים, המתארת את השנים האחרונות (1948-1945) של פעילות הצבא הבריטי בפלשתינה בתקופת המנדט הבריטי עד למלחמת העצמאות של מדינת ישראל. חשיבותה החוץ-טלוויזיונית של הסדרה, בהצגתה את המאבק היהודי-פלסטיני בשנות הארבעים דרך מבטו של צד-שלישי המעורב אף הוא ישירות במהלך הקונפליקט בשטח: חיילי המנדט הבריטי בארץ ישראל. הסדרה נכתבה ובוימה בידי פיטר קוזמינסקי (אנ') יהודי בריטי לאחר שקיבל מכתב מאדם ששירת כחייל בצבא הבריטי בפלשתינה שם הוצב לאחר לחימה ממושכת במלחמת העולם השנייה ובו סיפר על חוויתיו כחייל בשלהי ימי המנדט. ולאחר מכן ריאיין עוד כ-80 אזרחים בריטים אשר שירתו בפלשתינה כחיילים בשלהי ימי המנדט. העלילה מסופרת בשתי תקופות: האחת פרי יומנו האישי של סמל (סרג'נט) בצבא המנדט הבריטי בארץ משלהי המנדט, והתקופה האחרת היא בישראל ובשטחים כשישים שנים אחרי, כפי שהם נגלים לעיניה של נכדתו התיירת הבריטית המגיעה לארץ לראשונה, מלווה ביומנו ועוקבת אחר גורלו. הסדרה שודרה בערוץ 4 הבריטי בפברואר 2011, ולאחר מכן גם בטלוויזיה האוסטרלית. כמו כן הסדרה דובבה לצרפתית ושודרה בטלוויזיה הצרפתית. למרות שהסדרה זכתה לשבחים ולביקורות חיוביות בבריטניה, הסדרה זכתה לביקורת שלילית בישראל בשל כך שהיא הציגה את הסכסוך מנקודת מבט אנטי ישראלית, והציגה את אנשי אצ"ל וחיילי צה"ל בצורה שלילית. בגלל זה בישראל הוקרנה הסדרה בסינמטק ירושלים, סינמטק תל אביב וסינמטק חיפה, ולא שודרה בטלוויזיה הישראלית. נספח העיתונות בשגרירות ישראל בלונדון, תקף את הסדרה משום שלטענתו היא מציגה את הישראלים כתאבי דם, ואמר: "במהלך הקריירה בת 15 השנים שלי מעולם לא ראיתי דבר כזה בתקשורת המערבית". הסדרה בשלמותה הועלתה לאתר יוטיוב תחת השם 'Palestine under British Mandate'. רוב-ככל הסדרה צולמה באתרים בישראל, וכמה ישראלים יהודים משתתפים בה כשחקנים. מביניהם, בולט איתי טיראן המשחק בתפקיד מרכזי. בתפקידים משניים שונים מופיעים בה, בין השאר: סמדי וולפמן, שי אגוזי, יאיר רובין, גיא לואל, תומר אופנר, נועה קולר, איילה ליפשיץ, רועי אסף, מתי אטלס, אייל רוזלס, אילן גנני, מיכל רובין, בני אלדר, אלון דהן, יגאל רזניק, יורם יוספסברג. שחרור מחנה הריכוז ברגן-בלזן פיצוץ מלון המלך דוד בירושלים הפיכת הכפר הפלסטיני 'עין חוד' ליישוב הישראלי 'עין הוד' פרשת הסרג'נטים וחטיפתם בידי האצ"ל חשיפת הסליק ביגור הפשיטה הבריטית הגדולה על תל אביב במסגרת השבת השחורה עימותי מתנחלים ופלסטינים בחברון הטבח בדיר יאסין הקרב על חיפה בשנת 1948 הנכבה הפלסטינית והגירת הפליטים עם עזיבת הבריטים פיגועי מחבלים מתאבדים בישראל צה"ל ברצועת עזה הריסת בתים בסכסוך הישראלי-פלסטיני "ההבטחה", במסד הנתונים הקולנועיים IMDb (באנגלית) "ההבטחה", במסד הנתונים הקולנועיים KinoPoisk (ברוסית) טל פרי, ‏להיט בערוץ 4 בבריטניה: סדרה הקושרת בין ישראל לנאציזם, באתר גלובס, 20 במרץ 2011 רותה קופפר, "ההבטחה": בבריטניה מהללים, בישראל מסתייגים, באתר הארץ, 15 באפריל 2012
רב נחמן בר רב הונא

רב נחמן בר רב הונא היה אחד מאחרוני האמוראים בבבל, ראש ישיבת סורא. באיגרת רב שרירא גאון מסופר שאחרי פטירתו של רב אשי (בשנת ד'קפ"ז - 427), ראש ישיבת סורא, מילאו את מקומו מרימר ואחריו רב אידי בר אבין (השני) עם פטירתו של זה (בשנת ד'רי"א - 451) התמנה ("מלך") רב נחמן בר רב הונא למשך שלוש שנים, עד פטירתו בשנת ד'רי"ד (454). חכם זה לא מוזכר בתלמוד בשמו המלא, אולם בכמה מקומות הוזכר חכם בשם רב נחמן שדן בעניינים שונים עם רב אשי ורבינא, וכפי הנראה הכוונה לרב נחמן בר רב הונא. לדעת שלום אלבק כל המקומות הללו זקוקים להגהה או פירוש אחר, וחכם זה לא הוזכר בתלמוד כלל. חכם זה לא היה בנו של האמורא המפורסם רב הונא, שקדם לו בשנים רבות, ולא ידוע על קשר כלשהו ביניהם. לפי מסורת שמופיעה בשיבולי הלקט (סימן מה) בימי רב נחמן זה הונהגה הבלעת קריאת שמע בקדושה, בתחילה בכל התפילות ולבסוף בתפילת מוסף: "מצאתי בתשובות הגאונים ז"ל... שבימות רב נחמן גזר יוזגרד מלך פרס שלא יקראו קריאת שמע לאלתר. מה עשו חכמים שבאותו הדור? תקנו להבליעו בין כל קדושת, בין בשחרית בין במוסף בין במנחה בין בחול ובין בשבת בין ביום טוב...". אך יש שהגיהו בדברי שיבולי הלקט "שבמות" במקום "שבימות", מאחר שבאגרת רש"ג מסופר שעם פטירתו של רב נחמן "נפל שמדא וגזר זדגרד לבטולי שבתא". הרב אהרן הימן, "רב נחמן בר רב הונא", תולדות תנאים ואמוראים, לונדון, תר"ע, חלק ג, באתר היברובוקס דורות הראשונים (חלק ג פרק ט) מציין לקידושין ו ע"ב, כתובות ז ע"ב, נידה נג ע"ב, ועוד. סיני (כתב עת), ספר היובל, עמ' ע. הרב נחמן שלמה גרינשפאן, 'מלאכת מחשבת', עמ' קמד ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אוסקר 2017

האם התכוונתם ל... טקס פרסי אוסקר ה-89 – טקס אשר התקיים בשנת 2017, להענקת פרסים לסרטים שיצאו בשנת 2016. טקס פרסי אוסקר ה-90 – טקס אשר התקיים בשנת 2018, להענקת פרסים לסרטים שיצאו בשנת 2017.
בראטש

האם התכוונתם ל... אגם בראטש – אגם ברומניה, בסמוך לגאלאץ. מירל בראטש – סופר יהודי ישראלי יליד גאלאץ הכותב ברומנית.
ג'יימס דרייפוס

ג'יימס דרייפוס (באנגלית: James Louis de Zogheb Dreyfus; נולד ב-9 באוקטובר 1968) הוא שחקן אנגלי. הוא מוכר בעיקר מהופעותיו בקומדיות המצבים "הקו הכחול הדק" בתפקיד השוטר קווין גודי וב"תן לי, תן לי" בתפקיד טום פארל. מ-2012 הוא משחק בסדרה "משפחה וצרות אחרות" בדמות הכומר רוג'ר. דרייפוס נולד בצרפת ובילדותו עבר לאנגליה. הוא התחנך בבית הספר הארו, ואחר כך למד משחק באקדמיה המלכותית לאמנות הדרמה. הוריו התגרשו כשהיה צעיר. ב-1998 זכה דרייפוס בפרס אוליבייה להופעה הטובה ביותר בתפקיד משנה במחזמר על תפקידו ב-"The Lady In The Dark" שהועלה בתיאטרון המלכותי הלאומי. באותה שנה היה מועמד לפרס איאן צ'ארלסון על גילום דמותו של קסיוס במחזה השייקספירי "יוליוס קיסר" בתיאטרון הרפרטוארי של ברמינגהאם. הפריצה של דרייפוס בטלוויזיה הייתה כשהופיע בסדרה הקומית "פשוט נהדרת", ובהמשך בתפקיד השוטר קווין גודי בסיטקום של בן אלטון "הקו הכחול הדק", ובתפקיד טום פארל, השותף לדירה הגיי של לינדה (קאתי בורק) בקומדיית המצבים "תן לי תן לי". דרייפוס שיחק לצדה של בט מידלר בסיטקום האמריקאי "בט". בנובמבר 2004 הופיע דרייפוס בתפקיד כרמן גיאה בהצגת הבכורה בלונדון של המחזמר "המפיקים" של מל ברוקס בתיאטרון דרורי ליין. הוא שיחק בתפקיד זה במשך עשרה חודשים עד אוגוסט 2005. דרייפוס גילם את הדמות של גיבור העל ת'רמומן בסדרה הקומית "הגיבור שלי" של ערוץ BBC One. הוא החליף את ארדל או'הנלן ששיחק בתפקיד זה במשך שש עונות. על אף שהם גילמו את אותה דמות, דרייפוס השתמש בשם ג'ורג' מאנדיי, בניגוד לג'ורג' סאנדיי שהיה השם ששימש את או'הנלון. התוכנית בוטלה אחרי שאחוזי הצפייה היו מאכזבים. עוד כיכב דרייפוס בקומדיה "Churchill: The Hollywood Years" משנת 2004 בתפקיד מיסטר טיזי-ויזי. במרץ 2006 חזר דרייפוס להופיע בווסט אנד בהפקה מחודשת של הקומדיה "Donkeys' Years" מאת מייקל פריין בתיאטרון הקומדיה לצדם של סמנתה בונד, דייוויד הייג ומארק אדי. באוגוסט עזב את המחזה כדי להופיע בתפקיד המנחה בהפקה של המחזמר "קברט" בווסט אנד. ב-2008 שיחק בהפקה מחודשת של "Common Pursuit" מאת סיימון גריי בתיאטרון "Menier Chocolate Factory". בין ספטמבר 2009 עד ינואר 2010 הופיע דרייפוס במחזה "ארוחת בוקר בטיפאני" בתיאטרון רויאל היימרקט שבלונדון. בינואר 2012 הופיע בפרק "A Rare Bird" בסדרה "רציחות במידסומר" בתפקיד ראלף פורד. החל מ-2012 משחק דרייפוס בתפקיד הכומר רוג'ר בסדרה "משפחה וצרות אחרות" (מאונט פלזנט). בפברואר 2015 הופיע דרייפוס במחזה "הארווי" בבימויו של לינדזי פוזנר. ההפקה הוצגה בתיאטרון הרפרטוארי של ברמינגהאם עד 21 בפברואר ואחר כך בסיבוב הופעות בבריטניה ובתיאטראות וסט אנד. בינואר 2016 שיחק דרייפוס בתפקיד ד"ר הרדל במחזה "The Master Builder" בתיאטרון אולד ויק. מדיה וקבצים בנושא ג'יימס דרייפוס בוויקישיתוף ג'יימס דרייפוס, במסד הנתונים הקולנועיים IMDb (באנגלית) ג'יימס דרייפוס, באתר AllMovie (באנגלית) ג'יימס דרייפוס, באתר MusicBrainz (באנגלית) "How We Met: James Dreyfus & Robert Portal". The Independent. 11 במאי 2008. {{cite news}}: (עזרה) Wylie, Ian. "Double trouble for James". Manchester Evening News. נבדק ב-2008-04-06. Thomas Quinn. "Interview: James Dreyfus". thefreelibrary.com. נבדק ב-24 בינואר 2015. {{cite web}}: (עזרה) "Our interview with James Dreyfus". sheengate.co.uk. אורכב מ-המקור ב-2017-06-25. נבדק ב-24 בינואר 2015. {{cite web}}: (עזרה) "James Dreyfus To Star In New Production Of Harvey". British Theatre (באנגלית בריטית). נבדק ב-2016-02-27.
ג'ק או'ניל

ג'ק או'ניל (באנגלית: Jack O'Neill) הוא דמות של קצין חיל האוויר האמריקני בסדרת המדע הבדיוני "סטארגייט SG-1". את הדמות מגלם השחקן ריצ'רד דין אנדרסון (אשר שימש גם כמפיק בסדרה). דמותו של או'ניל הופיעה לראשונה בסרט "סטארגייט" (שם גולמה על ידי קורט ראסל), וכן הופיעה גם בסדרת ההמשך "סטארגייט אטלנטיס" ובסרט "סטארגייט: רצף הזמן". בתחילת הסדרה דרגתו של ג'ק או'ניל הייתה קולונל, ובהמשך הסדרה עלה לדרגות בריגדיר גנרל, מייג'ור גנרל ולוטננט גנרל. או'ניל משמש כמפקד הצוות בשבע העונות הראשונות. הוא ממונה למפקד על פיקוד סטארגייט לאחר שקודם לדרגת בריגדיר גנרל. בתחילת העונה התשיעית הוא מקודם לדרגת מייג'ור גנרל ועובר לוושינגטון די. סי., וממשיך במספר הופעות אורח בעונות 9–10. ג'ק או'ניל נולד באילינוי, ב-20 באוקטובר 1952, למשפחה ממוצא אירי. עבר למינסוטה בגיל צעיר. התחתן עם שרה ונולד להם בן בשם צ'ארלי, שנהרג בתאונה כששיחק עם אקדחו של אביו. או'ניל שירת בחיל האוויר של ארצות הברית, בעיקר בכוחות המיוחדים של החיל, ולחם במלחמת וייטנאם ומלחמת המפרץ. במהלך מלחמת המפרץ נפל בשבי העיראקי ושוחרר לאחר כארבעה חודשים. שימש כראש צוות סטארגייט במהלך שבע העונות הראשונות. בעל גנים של אדוני המערכת, המאפשרים לו להשתמש בטכנולוגיה עילאית. או'ניל ידוע בשל היותו ציני ובעל חוש הומור יבש. חייל אמיץ, אבל נרתע מהסברים מדעיים מסובכים. הוא חובב את סדרת הטלוויזיה הסימפסונים. בני האסגרד מחבבים אותו ורוחשים לו אמון. חיבב מאוד את סמאנתה קרטר. על שמו של או'ניל נקראה סדרת ספינות חלל. ייחודה של סדרה זו בכך שדגם ספינה זו יועד בעיקרו נגד המשכפלים. דגם הספינה ייצג את הטכנולוגיה החדישה ביותר של האסגרד. המגזין TV Guide הציב את או'ניל כמספר 10 ברשימת "25 אגדות המדע בדיוני בכל הזמנים". ג'ק או'ניל, באתר stargate.wikia TV Guide Book of Lists. Running Press. 2007. p. 168 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
תצפית העב"ם של הטייס קנת' ארנולד (1947)

תצפית העב"ם של הטייס קנת' ארנולד הוא אירוע נודע של מפגש מהסוג הראשון שהתרחש לכאורה ביום שלישי ה-24 ביוני 1947, כאשר הטייס האמריקני קנת' ארנולד טס לכאורה בקרבת מערך של תשעה עצמים מעופפים בלתי מזוהים, אשר עשו דרכם לכיוון הר ריינייר במהירויות אשר להערכתו של ארנולד היו לכל הפחות 1,700 מייל בשעה (2,735 קמ"ש). המקרה, אשר זכה באותה העת לסיקור נרחב בתקשורת הבינלאומית והיה למקרה הראשון בו נעשה בתקשורת האמריקנית שימוש במונח "צלחת מעופפת", נחשב למקרה תצפית העב"מים הראשון שזכה לכיסוי נרחב בתקשורת. ביום שלישי ה-24 ביוני 1947 הטייס האמריקני קנת' ארנולד טס מ-שהייליס, וושינגטון, ליאקימה, וושינגטון, במטוס פרטי מסוג CallAir A-2. במהלך הטיסה ארנולד החליט לסטות מעט ממסלול הטיסה המקורי על מנת לנסות ולאתר מטוס תובלה של חיל הנחתים, שהתרסק באזור הר ריינייר, במטרה לזכות בפרס כספי בסך 5,000 דולרים, שהוצע למי שיצליח לאתר את המטוס. מספר דקות לפני 15:00 בצהריים, כאשר ארנולד החליט להפסיק לחפש את המטוס שהתרסק, ולהתחיל לטוס מזרחה לכיוון יאקימה, הוא הבחין בתשעה עצמים מעופפים דמויי דיסק אשר לטענתו טסו במערך מצפון לדרום, במרחק 32 עד 40 קילומטרים ממנו. להערכתו של ארנולד העצמים המעופפים נעו במהירות 1,700 מייל בשעה (2,735 קמ"ש). לטענתו של ארנולד העצמים המעופפים טסו בתחילה לעבר הר ריינייר, ולאחר מכן המשיכו לנוע דרומה בקצב מהיר מאוד לכיוון הר אדמס, עד שנעלמו באופק. מקרה התצפית של ארנולד אומת בחלקו על ידי אנשים שונים במדינת וושינגטון, שטענו שצפו באותו היום בעצמים מעופפים בשמי מדינת וושינגטון. אחת מהעדויות האמינות ביותר שחיזקו את טענותיו של ארנולד הייתה דיווח של צוות טיסה של יונייטד איירליינס, אשר דיווחו כי ראו תשעה אובייקטים דמויי דיסק בשמי איידהו עשרה ימים בלבד לאחר התצפית של ארנולד. המקרה נבדק על ידי חיל האוויר האמריקני, אשר קבע באופן רשמי כי ארנולד טעה באבחנתו וכי לא היו מטוסים שטסו באזור הר ריינייר בזמן בו אירעה לכאורה התצפית של ארנולד. בשנת 1952 תיאר קנת' ארנולד את המקרה בספרו "The Coming of the Saucers". מדיה וקבצים בנושא תצפית העב"ם של הטייס קנת' ארנולד בוויקישיתוף קנת' ארנולד מדווח על המקרה בראיון ברדיו ב-25 ביוני 1947 (באנגלית) Douglas Starr (2011-06-24). "June 24, 1947: They Came From … Outer Space?". WIRED. נבדק ב-2017-02-28. "The Man Who Introduced the World to Flying Saucers". The Atlantic. 2014-06-15. נבדק ב-2017-02-28. "U.S. Air Force Closes the Book on UFOs, 45 Years Ago - History in the Headlines". History.com. 2014-12-17. נבדק ב-2017-02-28. "UFO Report". Nicap.org. 1947-07-04. נבדק ב-2017-02-28. Mr. Know-It-All (2011-06-24). "June 24, 1947: They Came From … Outer Space?". WIRED. נבדק ב-2017-02-28. "The Coming of the Saucers by Kenneth Arnold — Reviews, Discussion, Bookclubs, Lists". Goodreads.com. נבדק ב-2017-02-28.
שר המשפטים של רוסיה

שר המשפטים של רוסיה (ברוסית Министр юстиции Российской Федерации) הוא השר הממשלתי האחראי על משרד המשפטים של רוסיה האחראי על ענייני חוק ומשפט, התביעה הכללית, שירות ההוצאה לפועל הפדרלי ושירות בתי הסוהר הפדרלי . משרת שר המשפטים נוצרה על ידי אלכסנדר הראשון, קיסר רוסיה בספטמבר 1802, אך קדמה לה תפקיד הגנרל פרוקורור משנת 1722 שכיהן במקביל גם כראש משרד המשפטים מספטמבר 1802 כשחובותיו במקור היו לפקח על מערכת המשפט באמצעות הסנאט הרוסי. הגנרל פרוקורור של רוסיה היה אחד מתפקידי המדינה הבכירים ביותר באימפריה הרוסית. המשרה נוסדה בצו קיסרי של פיוטר הגדול ב-12 בינואר 1722 ומלכתחילה נועד הגנרל פרוקורור להיות ראש לשכת הסנאט והאחראי לוודא את יישום החלטות הסנאט וניהולו התקין. במקביל היה אמון על ניהול משרד התביעה הכללית, שעסק בפיקוח על החלטות מינהליות וערכאות משפטיות. כך היה המצב עד לפרוץ מהפכת פברואר בשנת 1917. בשנת 1936 תפקיד התובע הכללי של ברית המועצות הופרד מתפקידו של שר המשפטים וקומיסר המשפטים העממי מונה כשר ממשלתי האחראי לענייני משפט. מצב שנמשך לאורך כל התקופה הסובייטית גם לאחר שינוי שם המשרה מקומיסר המשפטים העממי לשר המשפטים. בשנת 1991 מונה שר המשפטים של הפדרציה הרוסית, אך עדיין נותר תפקיד זה נפרד מתפקיד התובע הכללי. שר המשפטים אחראי למתן שירות לציבור בתחום המשפט בהתאם למדיניות הממשלה ותוך הגנה על שלטון החוק. השר ומשרדו אמונים על שורה ארוכה של נושאים ותחומי פעילות משפטיים ומקצועיים שונים, ובין תפקידיו העיקריים הם ארגון מערכות בתי המשפט, בתי הדין ושירות ההוצאה לפועל הפדרלי, הכנת נוסח החקיקה הממשלתית, ליווי החקיקה הפרטית ופרסום ברשומות, אכיפת החוק הפלילי באמצעות מערכת התביעה הכללית, ייצוג המדינה בפני ערכאות שיפוטיות ומעיין שיפוטיות, ביצוע חוקים ששר המשפטים ממונה על ביצועם, ובכלל זה מתן שירותים משפטיים והסדרה בתחומים משפטיים ומקצועיים מגוונים. שר המשפטים, כחבר הממשלה, ממונה על משרד המשפטים מבחינה מנהלית ותקציבית ומבחינה מקצועית. בתחומי אחריותו מצויים כל מערכות בתי המשפט ובתי הדין ומשרדי ההוצאה לפועל. שר המשפטים איננו מתערב בתיקים ספציפיים, אולם יש בידו לקבוע הנחיות הנוגעות למדיניות כללית של התביעה והפרקליטות, ולהחלטות התובע הכללי. אתר האינטרנט הרשמי של שר המשפטים של רוסיה
סימנים (הלכה)

סימנים בהלכה הם אמצעי בירור במקום ספק. ניתן לסמוך לא רק על עדים, אלא גם על סימנים המוכיחים דבר מסוים. במשנה שבמסכת בבא מציעא, נפסק כי ניתן להשיב אבידה לבעליה על פי סימנים. אם אדם בא ונותן סימנים המוכיחים שהחפץ שלו, מכיוון שלא יכול היה לדעת שהחפץ שלו לולי היה החפץ ברשותו לפני כן, ניתן להחזיר לו את האבדה. חכמי הגמרא הסתפקו אם מדובר בדין מהתורה או מדין חכמים. השאלה היא בעצם האם ניתן לסמוך על כך גם באיסורים, כמו בהשבת גט לאישה על פי סימנים ובכך להתירה לנישואין, או שמא מדובר בדין התקף רק בהלכות אבידה ומציאה. האפשרות השנייה נסמכת על הסברא שכל אדם מסכים שכאשר תאבד לו אבדה, יחזירו אותה למי שייתן סימנים. שהרי לולי כן, לעולם לא יוכל הוא עצמו לתבוע את האבדה ממוצאה. מסקנת הגמרא היא אמרת רבא, שסימנים הם מהתורה ונדרשים מהפסוק ”עד דרוש אחיך אותו”, כלומר דרוש אם הוא אכן האובד או לא. במסכת חולין ישנה מחלוקת האם פרד, בעל חיים הנוצר מכלאיים של חמור וסוס, מתייחס אחר אמו או גם אחר אביו הביולוגי. לפי הדעה כי הוא מתייחס רק אחר אמו, משתמע שאסור להנהיגו יחד עם מינו של אביו, מדין לא תחרוש בשור וחמור יחדיו. ביד חכמים מקובלים סימנים כדי לבדוק האם אביו הביולוגי הוא חמור או סוס. בגופו: אם אוזניו ארוכות וזנבו קצר, סימן הוא כי אמו אתון; בקולו: אם קולו עבה סימן כי אמו אתון, ואם קולו צלול סימן כי אמו סוסה. האמורא רבי אבא היה נוהג לסמוך על הסימנים כאשר היה לוקח פרד כדי להנהיג את עגלתו, והיה אומר לשמשו שיבדוק ששני הפרדים יהיו ממין אחד. גם מכאן מסיקה הגמרא כי סימנים הם מהתורה. סימנים אינם מועילים כדי להוציא ממון מחזקתו, אלא רק במקרים שבהם אין הפרה של חזקת ממון. לדוגמה: השבת אבדה או כאשר ידוע שאדם הפקיד אצל חבירו דבר מסוים, אלא שלא ידוע מה הוא, והוא בא ונותן את סימניו, או בשודא דדייני כדי שהדיין יפסוק כמו מי שהביא סימנים. בהלכות השבת אבדה ישנם שלושה סוגי סימנים: סימנים גרועים, המזהים את החפץ באופן כללי כמו גדול או קטן או צבע מסוים; סימנים בינוניים, שרק מי שהכיר את החפץ מקרוב מכיר אותם; סימנים מובהקים, המעידים על הכרה מדוקדקת של החפץ. בעוד שהבינוני והמובהק מועילים להשבת אבדה, סימן גרוע לא מאפשר להשיב את האבדה אפילו אם הטוען לבעלות מביא מספר סימנים גרועים. בניגוד לטביעת עין, אין להרוג אדם על סמך סימנים. למשל, אם באו שני עדים והעידו שפלוני העיד על פי סימנים בגופו, אין הוא מחויב מיתה על סמך עדות כזו. במסכת בבא מציעא נפסק כי ניתן להתיר אישה לנישואין כאשר מוצאים גט ברחוב והיא נותנת את סימניו. עם זאת, בעלי התוספות מבהירים כי אם תזנה האשה עם גבר זה לאחר שנישאה לגבר שני, בעוד שהבעל הראשון כבר מת, לא ניתן להרוג אותה ואת הבועל על סמך סימני הגט, שכן אין סימנים בירור גמור עד שניתן להרוג על פיו אדם. הערך "סמנים", באנציקלופדיה תלמודית, באתר ויקישיבה הערך "סימנים באבידות", באתר ויקישיבה (מתוך ספרו של אחיקם קשת קובץ יסודות וחקירות השלם) מאמר על סוגי הסימנים בהלכות השבת אבידה, הרב ישועה רטבי תלמוד בבלי, מסכת בבא מציעא, דף כ"ז, עמוד א'. ”וכי תעלה על דעתך שיתננו קודם שידרשנו? אלא דרשהו אם רמאי הוא או אינו רמאי” (תלמוד בבלי, מסכת בבא מציעא, דף כ"ח, עמוד א'). תלמוד בבלי, מסכת חולין, דף ע"ט, עמוד א'. תלמוד בבלי, מסכת כתובות, דף פ"ה, עמוד ב' על פי ביאור הרמב"ן בשיטת הרי"ף, והריטב"א, מובאים בשיטה מקובצת כך ביאור הרמב"ם בגמרא שם על פי ציון העין משפט שם. הרב מיכאל ויגודה, השבת אבדה, עמ' 41, בתוך סדרת חוק לישראל, הוצאת משרד המשפטים ומורשת המשפט בישראל, ירושלים תשנ"ב. תלמוד בבלי, מסכת חולין, דף צ"ו, עמוד א'. שם.
סנוואר

האם התכוונתם ל... יחיא סנוואר – מנהיג חמאס ברצועת עזה אחיו, מוחמד סנוואר – פעיל חמאס
שירות ההוצאה לפועל הפדרלי

שירות ההוצאה לפועל הפדרלי (ברוסית: Федеральная служба судебных приставов, מילולית: "שירות פקידי ההוצאה לפועל הפדרלי", בקיצור ФССП России) היא סוכנות פדרלית הכפופה למשרד המשפטים של רוסיה ואחראית לאכיפת פסקי דין, הפעלת לשכות הוצאה לפועל, אבטחת בתי משפט והגנה על מערכת המשפט הרוסית. השירות אחראי גם למימוש פסקי הדין והמסמכים האחרים המוגשים לו לביצוע. על פי האתר הרשמי של הארגון, השירות מורכב מ-89 משרדים אזוריים והוא מעסיק 74,559 איש. שירות ההוצאה לפועל הפדרלי עוסק ב: הגנה על שופטים ואבטחת שלומם מפני התנכלויות, סחיטות ומעשי נקמה מצד פושעים. ליווי אסירים מבתי המשפט אל בתי הסוהר ולהפך. הבטחת הסדר הציבורי במתחם בתי המשפט, בית המשפט לחוקה ובבית המשפט העליון. הפעלת לשכות הוצאה לפועל, אכיפת החלטות שיפוטיות וגביית חובות וקנסות. הסדרת שוק חברות הגבייה הפרטיות, שירותי הגבייה והאכיפה. הסדרת קיומם התקין של סדרי המשפט, שמירת הביטחון והסדר הציבורי בהיכלי המשפט (בדומה למשמר בתי המשפט הישראלי). סוכני השירות בעלי סמכויות עיכוב ומעצר בתחומי בתי המשפט והם נושאים עמם כלי נשק ומשתפים פעולה עם שירות בתי הסוהר הפדרלי בליווי אסירים למשפט. בשנת 2012 השירות החל להפעיל יחידת איתור מבוקשים. השירות מפעיל יחידת כוחות מיוחדים (Спецназ ФССП России), מאז 2005, במסגרת המחלקה לארגון תורנות מבצעית (Специализированный отдел оперативного дежурства), הכוללת גם את מוקדי החירום של השירות. בשנת 2012 הוצמד לכוחות כומתה ירוקה שהפכה לסימן ההיכר של היחידה. דגל השירות עד 2006 איש השירות לצד רכב שירות מטה השירות שירות המרשלים של ארצות הברית רשות האכיפה והגבייה מדיה וקבצים בנושא שירות ההוצאה לפועל הפדרלי בוויקישיתוף אתר האינטרנט הרשמי של שירות ההוצאה לפועל הפדרלי שירות ההוצאה לפועל הפדרלי, ברשת החברתית פייסבוק שירות ההוצאה לפועל הפדרלי, ברשת החברתית אקס (טוויטר) שירות ההוצאה לפועל הפדרלי, ביישום טלגרם שירות ההוצאה לפועל הפדרלי, ברשת החברתית VK שירות ההוצאה לפועל הפדרלי, סרטונים בערוץ היוטיוב Федеральный закон от 22.11.2016 N 397-ФЗ Федеральный закон от 21 июля 1997 г. N 118-ФЗ "О судебных приставах". Статья 25. «Переходные положения». כך לפי אתר הארגון ФССП создаст собственную розыскную службу Последний звонок в болоте с автоматом и в бронежилете (אורכב 28.08.2013 בארכיון Wayback Machine) // РБК от 30.05.2013 Михаил Фомин за особые успехи в службе получил наградное холодное оружие // пресс-релиз Управления Федеральной службы судебных приставов по Республике Татарстан от 12.04.2013 Путин назначил Дмитрия Аристова главным судебным приставом страны